Sørlivatnet

Sørlivatnet (også kalt Almenningsvatnet) er en innsjø i Senja kommune i Troms. Det er det største vannet i Lakselvvassdraget på Senja. Det får tilsig fra Kaperelva og Svanelva (Njukčajohka) i vest, og fra der disse renner sammen kalles elva Lakselva (Luossajohka). Utløpselva i øst dannet grense mellom Tranøy og Lenvik kommuner. En liten del av vannet rundt Tømmerneset ligger i Lenvik, men størstedelen av arealet ligger i Tranøy.

Vassdraget ble i 1980 vernet mot kraftutbygging gjennom verneplan II for vassdrag.

Sørlivatnet har bestand av laks, sjøørret og sjørøye.

 Referanser 

Kategori:Innsjøer i Senja kommune